als_Latn ron_Latn tur_Latn
Nje tjetër barazim per kampionet ne fuqi te Paris Sg këtë radhe ne sfidën me te rëndësishme te javës se 9 te kampionatit francez te futbollit. Ne Park De Princ skuadra e Lorent Blank u surprizua ne fund nga Monako duke e mbyllur ndeshjen ne barazim 1-1 nje tjetër rast i humbur per parisienët për t’ju afruar kryesuesve te Marsejes, ndërsa distanca me ta tashme shkon ne 7 pike. Nje pjese e pare e mbyllur me rrjeta te paprekura edhe pse te dy skuadrat preken traversen. Fillimisht i takoi Veratit ne minutën e 7 te, ndërsa Ferreira Karasko u kundërpërgjigj ne minutën e 44. Ne pjesën e dyte skuadra e principatës kishte mundësinë e avantazhit, por tentative e Kurzaua ne minutën e 61 te një porte te boshatisur u bllokua nga mbrojtësi Van Der Viel. Gjithsesi rezultati u zhbllokua 10 minuta me vone kur Bahebeck dhuroi nje top per te Lucas qe mposhti portierin Subasic. Atëherë kur mendohej se sfida mes dy skuadrave me te mira te sezonit te kaluar do te përfundonte me fitoren e kampioneve ne fuqi ne minutën e dyte te shtesës Martial duke përfituar edhe nga një përgjumje e David Luiz dhe Camara mposhti portierin Sirigu duke barazuar shifrat. Pas ketij barazimi, Paris Sg mban vendin e trete ne kuotën e 15 pikëve, ndersa Monako ne vendin e 11 me 4 pike me pak se kryeqytetasit.
als_Latn